Setelah itu maka masuklah Yusuf ke dalam bilik menghadap ayahnya, lalu kata Yakub kepada Yusuf, "Hai anak ku, Allah taala, setelah kelihatan pada ayahanda di negeri Luz dalam tanah Kanaan, maka firman Allah kepada ayahanda, "Yang telah aku hendak membaikkan engkau dan menambahi engkau serta menjadikan kaummu besar, maka kemudian daripada itu aku hendak beri tanah kepada benihmu akan perolehnya sampai selama-lamanya." Maka kata Yakub kepada Yusuf, "Sekarang, adapun kedua anakmu laki-laki Effrain dan Manasi yang telah diperanakkan bagimu di tanah Mesir dahulu daripada datang ayahanda kemari, maka ayahanda empunya seperti Rubin dan Semaun kedua anak ayahanda itu, akan tetapi anak-anak yang engkau peranakkan kemudian daripada itu kelak hendaklah engkau nanti namai dia nama-nama kedua saudaranya.